als_Latn dik_Latn sag_Latn
Para së gjithash për të pasur një lëkurë të shëndetshme dhe të pastër duhet treguar kujdes i përditshëm. Mirëpo femrat shpesh bëjnë gabime në pastrimin e lëkurës duke bërë që ajo të plaket më shpejtë dhe të mos rrezatojë shëndet. Shmangni këto gabime për të pasur një lëkurë si të bebeve.
1-Zgjedhja e produkteve të gabuara për lëkurën.
Hapi kryesorë për kujdesin e lëkurës është që të zgjidhni produktet e duhura për llojin e dhe për moshën dhe problemet që keni. Zgjedhja e gabuar e produkteve dhe ndryshimi i tyre i shpeshtë mund të dëmtojë lëkurën në vend që ta mbajë atë të shëndetshme.
2-Mopërdorimi i kremit për mbrojtjen nga dielli.
Dermatologët rekomandojnë që përdorimi i kremit të diellit me faktor mbrojtës 15 ose më shumë, është e rëndësishme edhe kur nuk ekspozoheni në diell apo bie shi. Femrat me lëkurë të çelët apo të ndjeshme duhet ta përdorin sistematikisht këtë krem. Mbrojtja nga rrezet UV do të bëjë që në lëkurë të mos shfaqen njollat kafe apo rrudhat.
3-Tharja e lëkurës së yndyrshme.
Përdorimi i produkteve agresive për lëkurën apo larjet e shpeshta për të larguar yndyrën e lëkurës do të shkaktojë probleme më të rënda. Përdorimi i produkteve me alkool apo sulfate do të bëjë që lëkura të prodhojë më shumë yndyrë ose të thahet se sa të bëhet një balancim i saj.
4-Aplikimi i kremit në lëkurë të lagur.
Aplikimi i kremit menjëherë pasi keni larë fytyrën është i gabuar. Disa mendojnë se kjo mënyrë do ta mbajë lëkurën e hidratuar, por në fakt ndodh e kundërta. Pas larjes së fytyrës, përdoret një tonik dhe më pas vendoset kremi hidratues.
5-Përdorimi i produkteve shumë shkumuese.
Një larës fytyre që shkumon shumë nuk është i mirë, pasi ajo përmban përbërës që janë të dëmshëm për lëkurën. Produktet e buta janë më të mira për pastrim, sidomos për lëkurat e ndjeshme.
6-Larja e fytyrës me ujë shumë të nxehtë ose shumë të ftohtë.
Uji shumë i nxehtë apo shumë i ftohtë do ta dëmtojë lëkurën. Idealja është që fytyra të pastrohet me ujë të ngrohtë.
7-Aplikimi i tepërt të kremit pudër në fytyrë.
Përdorimi i shumtë i pudrës do të bllokojë poret dhe do të shkaktojë probleme me lëkurën.
8-Moskujdesja për zonën e syve.
Lëkura rreth syve është shumë delikate dhe kërkon kujdes të veçantë. Prandaj është e nevojshme që për sytë të përdoret një krem specifik dhe ta aplikohet në kockat e syrit, jo mbi qepallat.
9-Harroni të kujdeseni për buzët.
Buzët e thata janë të dhimbshme dhe jo estetike, prandaj hidratojeni ato vazhdimisht.
10-Flejtja me fytyrë mbështetur te jastëku.
Shumë persona flenë anash duke fërkuar fytyrën tek jastëku. Mirëpo kjo është e dëmshme për lëkurën pasi shkakton rrudha. Prandaj rekomandohet që të flihet me shpinë dhe se çarçafët të ndërrohen shpesh.
11-Mospërdorimi i tonit të fytyrës.
Gjithmonë pasi keni larë fytyrën duhet të përdoret toni, pasi kështu mbyllni poret dhe largoni papastërtitë e mbetura.
12-E prekni lëkurën shumë me duar.
Prekja e fytyrës me duar është e dëmshme pasi transmetohen bakteret. Duart duhen mbajtur larg fytyrës apo mjekrës.
13-Aplikimi i gabuar i kremit të fytyrës.
Kur aplikoni kremin e fytyrës është e rëndësishme që ajo të bëhet butësisht dhe në të njëjtën kohë të masazhohet. Kjo do të bëjë që kremi të përthithet më mirë dhe të shmanget krijimi i rrudhave. Shikoni figurën si mund të aplikoni kremin e fytyrës.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn